


+ Schitul Bujoara (locul de naş- 
tere al Părintelui Arsenie Boca) 
şi-a sărbătorit joi hramul, unul 
dintre ocrotitori fiind Sf. Ioan Iacov 
Hozevitul. Atât la slujba de priveghe- 
re, cât și la Sf. Liturghie au ţinut să 
se alăture părintelui Marius și maici- 
lor de acolo, mai mulţi preoţi şi fraţi 
din obştea noastră, dar şi credincioși 
din zonă sau apropiaţi ai schitului. 
Liniştea munţilor, harul deosebit al 
locului, dar mai ales dragostea cu 
care Sf. Ioan i-a primit pe toţi oaspe- 
ţii, prin maici, au fost daruri care au 
făcut din acest praznic prilej de întă- 
rire şi nădejde. 

Frumuseţți din Grecia 

În această carte, Mitropolitul Antonie vorbeşte despre diferenţa dintre 
cel care merge la biserică, iubeşte biserica, slujeşte biserica, propovă- 
duieşte Evanghelia, şi cel care este creştin" cu adevărat. In prima situa- 
ție este creştinul care merge formal la biserică, cel care este creştin 
pentru că aşa s-a născut, pentru că aşa i s-a spus, care ţine rânduielile 
Bisericii pentru că „aşa este bine”, uneori chiar din superstiție. Mitro- 
politul Antonie arată că există o mare contradicţie între această atitudi- 
ne, care, din păcate îi caracterizează pe mulţi creştini ortodocşi, și idea- 
lul la care Dumnezeu ne cheamă să ajungem. A fi creştin înseamnă nu 
doar să crezi în Hristos şi să respecţi formal anumite rânduieli, ci în- 
seamnă cu adevărat schimbarea totala şi radicală a vieţii, după exem- 
plul lăsat de Hristos, pentru a ajunge la unirea deplină cu El. Iar acest 
lucru nu se poate realiza decât printr-o trăire autentică a credinţei. 











+ Părinţii Paisie Olaru, Ilie Cleopa 
şi Dionisie de la Colciu sunt pro- 
puşi pentru canonizare, a declarat 
Mitropolitul Teofan al Moldovei şi Bu- 
covinei. Aceasta se doreşte a se întâmpla 
în anul 2025, când se împlinesc 100 de 
ani de la obţinerea rangului de patriar- 
hie. De asemenea, Episcopul vicar patri- 
arhal Varlaam Ploieşteanul, a anunţat 
alte două nume: Pr. Dumitru Stăniloae 
şi Arhim. Gherasim Iscu. (sursa: basili- 
ca.ro) 


+ S-a înfiinţat o nouă parohie ro- 
mânească pentru diaspora. Ea se 
află tocmai în Dubai, iar hramul princi- 
pal al parohiei este Naşterea Maicii 
Domnului. Comunitatea de români din 
Emiratele Arabe Unite numără aproxi- 
mativ 5.000 de persoane. În prezent, 
prin implicarea unor români entuziaști, 
comunitatea beneficiază de o şcoală ro- 
mânească la care participă săptămânal 
între 30 şi 50 de copii români. (sursa: 
basilica.ro) 


* În perioada aceasta mai multe ţări se 
luptă cu focul cauzat de temperaturile 
extrem de ridicate. Miercuri, călugării 
de la mănăstirea Sf. David din insu- 
la Evvia - Grecia au fost nevoiţi să plece 
pentru o vreme, luând şi sfintele moaște 
şi odoare cu ei, căci fumul şi focul ce a 
cuprins pădurea din apropiere se extin- 
dea ameninţător. Pompierii au reuşit să- 
l ţină sub control şi pentru rugăciunile 
părinţilor. Aceeaşi situaţie este şi în 
America, la Platina, mănăstirea unde a 
vieţuit părintele Serafim Rose. (sursa: 
orthochristian.com) 

Aşteptăm întrebările, sugestiile şi eventualele colaborări pe adresa revista.maximina(o gmail.com sau la tel. 0734.194.372. 
Mulţumim tuturor pentru rugăciuni şi ajutor financiar. 

Suferim de daltonism duhovnicesc 


Cuvânt al Sf. Sofronie de la Essex 

|» aceste timpuri de îndepărtare masivă de 


creştinism, slujirea preoțească devine 
din ce în ce mai grea. În încercarea sa de a 
scoate oamenii din iadul creat de patimile lor 
contradictorii, preotul se întâlneşte cu moar- 
tea care îi loveşte. Chiar senzaţia timpului ca- 
pătă un caracter straniu: când gol-tărăgănat, 
când dispare ca inexistent, deoarece nu sunt 
căutări cumpănite, înțelepte. 


SFINŢII SĂPTĂMÂNII 





66 Este cu neputinţă să cunoşti oamenii. Ei sunt fie 

orbi şi «nu ştiu ce fac», fie suferă de daltonism 
duhovnicesc şi mintal. Adesea ei văd lucrurile într- 
o lumină diametral opusă, asemenea negativului 


fotografic... 


A cunoaşte astfel realitatea 
efectivă a vieţii este cu nepu- 
tinţă: într-o astfel de situaţie, 
nu rămâne loc niciunui cuvânt. 
Mişcările sfintei iubiri 
sunt receptate de ei cu 
dușmănie; smerenia răbdă- 
toare se prezintă lor ca făţărni- 
cie; disponibilitatea de a sluji 
este urmarea unei mărunte 
cointeresări. Caracteristic în 
astfel de situaţii este faptul că 
duhul creştinesc al neîm- 
potrivirii faţă de râu îi fa- 
ce excesiv de obraznici fa- 
ţă de preoţi şi îi insultă ne- 
meritat de dureros -— le atribu- 
ie asemenea intenţii la care ei 
înşişi nu s-au gândit niciodată; 
dispreţuindu-i fără milă, îi 
acuză de mândrie — prin toate 
mijloacele fac jenantă prezenţa 
preotului şi, în acelaşi timp, îl 
condamnă de sustragere în a 
se întâlni în astfel de condiţii. 
Şi aşa la nesfârşit. 


Împreună cu aceasta devine 
evident un alt aspect al slujirii 
noastre. Faţă de preot oa- 
menii se comportă exact 
ca şi faţă de Dumnezeu -— îl 
resping cu o uşurinţă 
groaznică, ca pe ceva netre- 
buincios, cu încrederea că 
atunci când vor avea nevoie de 
el, ei Il vor chema şi nu va re- 
fuza să vină. „Părinte, iartă-le 
lor, că nu ştiu ce fac”. 


După sosirea mea de la Sf. 
Munte în Franţa, m-am întâl- 
nit cu oameni de care mă dez- 
obişnuisem în cei 22 de ani ai 
viețuirii mele acolo. Aceasta în 
special în ultimii ani, când de- 
venisem duhovnicul câtorva 
sute de monahi cu diferite fe- 
luri de viaţă ascetică ai Athosu- 
lui. Nu ascund faptul că am 
fost cu desăvârşire „dezorien- 
tat”. Psihologia monahilor, 
răbdarea lor, puterea de stăpâ- 


Sf. 'Tihon de Zadonsk (13 aug. 1783) 





»O, în ce stare de plâns a ajuns creştinătatea: să se chinuiască şi să se mă- 
nânce unul pe altul! În vremurile de odinioară, creştinii se păzeau şi se 
apărau unul pe altul de închinătorii la idoli; astăzi creştinul se ridică îm- 
potriva creştinului şi se feresc unul de altul, căci nu mai este cu putinţă să 
mai ai încredere în cineva. Căci fiecare minte şi înşală și se poartă cu 
aproapele său cu viclenie: pe limbă poarta miere, iar în inimă fiere; ama- 
ră; cu buzele întâmpină cu bucurie, iar cu inima dușmăneşte...!” 
















nire într-atât depăşea totul şi pe toţi, 
din ce am întâlnit în Europa, încât 
eu, pur şi simplu, nu am găsit nici 
cuvinte, nici forme exterioare de 
contact. Ceea ce monahii primesc cu 
mulţumire, în Europa îi zdrobea pe 
oameni. Mulţi mă respingeau 
socotindu-mă anormal de dur, 
chiar până la alterarea duhului evan- 
ghelic al iubirii. Și eu primeam aces- 
te păreri cu înţelegerea că „normele” 
asceţilor-monabhi şi normele oameni- 
lor de cultură apuseană sunt adânc 
diferite. 


Fără îndoială, „anormal” pentru oa- 
menii timpurilor „Marelui Inchizi- 
tor”, aşa ar fi fost Hristos şi pentru 
contemporanii noştri. Cine poate 
să-L asculte pe Hristos sau, și mai 
mult, să-L urmeze? Ceea ce mona- 
hilor li s-a dat prin plâns în zeci 
de ani, oamenii contemporani 
cred că pot primi într-o scurtă 
perioadă, sau, câteodată, în câ- 
teva ore de plăcută discuţie 
„teologică”. Cuvintele lui Hristos, 


fiecare cuvânt al Lui a venit în lumea 
aceasta de Sus; el aparţine de sfera 
altor dimensiuni şi se însuşeşte nu 
altfel decât pe calea unei rugăciuni 
îndelungate şi cu plângere multă. 
Fără această condiţie, el va rămâne 
pentru totdeauna neînțeles omului, 
oricât ar fi el de instruit, chiar și teo- 
logic. 


Fiecărui creştin îi este necesară o 
năzuinţă permanentă spre Lu- 
mina lui Hristos şi hotărârea 
de a răbda toate urmările unei 
astfel de năzuinţe în hotarele 
pământeşti. Numai atunci vom 
dobândi priceperea cuvântului evan- 
ghelic, care va veni fără putinţa 
„observării felului cum se petrece 
aceasta”, pentru că este vorba despre 
petrecerea reală şi de nedescris a lui 
Dumnezeu cu noi. În orice altă 
sferă a culturii umane este po- 
sibilă observarea  „progresu- 
lui”, dar nu în viaţa duhovni- 
cească. Adesea Duhul Sfânt ne pă- 
răseşte pentru anumite mişcări ale 





inimii sau ale gândului. Dar părăsi- 
rea se poate datora şi faptului că Du- 
hul, văzându-ne liniştiţi şi mulţumiţi 
de cele primite sau obţinute, pleacă 
de la noi pentru a ne arăta astfel cât 
de departe suntem de ceea ce ar tre- 
bui să fim... 


Este foarte important ca faţă de pre- 
oţi sau episcopi să fie cel mai auten- 
tic respect şi cinstire. Chiar dacă 
sunt anumite neajunsuri la un sluji- 
tor sau altul al Bisericii (dar cine 
dintre oameni este desăvârşit?), este 
cel mai bine să inspirăm încredere 
credincioşilor faţă de acei sfințiți 
slujitori la care ei ar putea alerga cu 
ușurință avându-se în vedere condi- 
țiile geografice şi altele. Noi știm din 
cuvintele Mântuitorului că „pe scau- 
nul lui Moise” stau feţe nevrednice şi 
cu toate acestea Hristos a vorbit po- 
porului să-și asculte păstorii, să res- 
pecte cele poruncite de dânşii, fără 
să imite faptele sau modul lor de 
viaţă”. 





CREDINȚA 
din fapte, nu din vorbe 





„Îţi voi arăta, din faptele mele, 
credinţa mea” (Iacov 2, 18) 


Toţi zic că-s creştini. Dar trăiesc ei 
Sfintele Taine? Îşi spovedesc cu ade- 
vărat păcatele? Se roagă? Le pasă 
dacă mintea le e curată? Dacă da, 
atunci sunt creştini şi aceste semne 
se vor vedea fără voia lor. Prin mo- 
dul în care trăiesc, prin modul în 
care vorbesc şi se comportă! Mântui- 
torul spune: „nu poate o cetate aflată 
pe vârf de munte să se ascundă” (Mt. 
5, 14). Să demonstrăm prin fapte că 
suntem creştini! 


Un preot care a stat o vreme în Afri- 
ca a venit la chilia mea şi mi-a spus: 

-Nu erau preoți ortodocşi în Africa, 
decât puţini şi veneau de câteva ori 
pe an la câte o comunitate. Inainte 
să plec de acolo, 400 de familii au 


fost botezate. Voiau să devină orto- 
docşi. 

L-am întrebat: 

-Ce ați făcut? Cine i-a catehizat? 
Cine le-a spus despre Ortodoxie, ca 
să înțeleagă despre ce e vorba? 

Iar el mi-a răspuns: 

-Asta i-am întrebat şi eu: De ce vreţi 
să fiți ortodocşi? Ne-au răspuns: 
am văzut de ani de zile şi catolici şi 
protestanți şi vrem să fim ca voi. 


Asta e mărturisirea! Aşa demon- 
strează cineva că e creştin! Aşa poţi 
striga că eşti creştin: prin gura 
ta închisă! Când viaţa ta e în con- 
tradicţie cu vorbele tale, cuvintele 
sunt fără rost. Căci spun Părinţii: 
„Cuvintele fără trăire sunt în zadar! 
Viaţa fără cuvinte e cea care grăieş- 


2» 


te. 





Cu bocceluţ 





Dar din cauză că suntem leneși, 
pentru că nu vrem să obosim, 
preferăm să-i convingem pe 
ceilalţi prin argumente, cuvin- 
te, predici, strigăte. „Eu sunt 
creştin şi nu ar trebui să-mi spui ce 
să fac!”, aşa ne ascundem egoismul, 
sub masca creştinătăţii. Mai întâi ar 
trebui să te străduieşti să devii creş- 
tin, înainte de orice altceva. Prin 
această luptă vă veţi mântui, voi şi 
cei din jurul vostru. Nu ne mântuim 
singuri. Milioane se pot mântui în 
jurul nostru dacă trăim credinţa. Nu 
trebuie să știm cum. Dumnezeu are 
planurile Sale. 


Părintele Nicon din Athos 





MINUNI DIN ZILELE NOASTRE 





SF. EFREM CEL NOU 
şi polițistul ateu 





| Ț asilios este un poliţist grec. Nu 
credea în Dumnezeu, ba mai 
mult, se declara ateu. 


Într-o noapte, pe la ora 2, s-a trezit, 
iar casa era plină de o mireasmă 
deosebită. A doua zi, simțindu-se 
slăbit, s-a dus la medic. După câteva 
analize, i s-a spus că ficatul îi este 
complet afectat. A mers la spital şi 
acolo i s-au confirmat temerile. Va- 
silios a început să se gândească la 
viitor, la moartea lui. In spital fiind, 
a auzit pe cineva vorbind despre Sf. 
Efrem şi s-a gândit că ar dori să 
meargă la mănăstirea lui de la Nea 
Makri. Însă doctorii îi spuseseră că 
are nevoie de repaus la pat, aşa că s- 
a hotărât să plece pe ascuns. Tatăl 
său a venit cu maşina şi au plecat 
amândoi spre Nea Makri. 


Pe drum au oprit la o benzinărie, să 
întrebe pe unde să o ia şi acolo Vasi- 
lios a văzut o călugăriţă. S-a dus la 
ea şi a întrebat-o cum poate ajunge 
la mănăstire. Atunci maica şi-a în- 
crucişat mâinile şi i-a spus: 


-Nu 0 să-ţi zic cum să ajungi acolo, 
căci o să afli singur calea. Doar 
atât îţi spun: pe cine vrea sfântul să 
ajute, i se arată şi îi dă să simtă 
mireasma lui. 


Când a ajuns la mănăstire, Vasilios a 
văzut un mormânt. A privit fotogra- 
fia de pe cruce şi şi-a dat seama că 
este maica ce tocmai vorbise cu el la 
benzinărie. A întrebat pe cineva al 
cui e mormântul şi a aflat că era al 
maicii stareţe Macaria, cea care des- 
coperise, la jumătatea secolului tre- 
cut, moaştele Sf. Efrem. Atunci ceva 
s-a cutremurat în el. Timpul s-a 
oprit în loc şi el s-a aflat stând în 


faţa moaştelor Sf. Efrem, îngenun- 
chiat şi plângând. A început să se 
roage, pentru prima dată în viaţa lui. 
Vasilios s-a rugat ca Sf. Efrem să-i 
dea putere şi să-i vină în ajutor în 
boala sa. Apoi s-a spovedit, tot pen- 
tru prima oară în viaţă. 


La întoarcere, medicii i-au spus că 
trebuie să-i facă o biopsie, însă el i-a 
zis tatălui său că nu are nevoie de 
biopsie, pentru că ştie că Sf. Efrem îl 





va ajuta. Spre seară i-au făcut din 
nou analizele de sânge şi s-a obser- 
vat că nivelul unităţilor care arătau 
boala ficatului scăzuse cu 300. In 
ziua următoare au repetat analizele 
şi nivelul unităţile din sânge era şi 
mai bun. Au decis să-l externeze. 


Vasilios a vrut să meargă direct la 
Nea Makri, să-i mulţumească Sf. 
Efrem, dar se simţea foarte obosit, 
aşa că a mers acasă. După câteva 
zile, pe braţe i-au apărut răni. Doc- 
torii i-au spus că are anemie plastică 
şi că starea lui e gravă. Inainte de a 
fi internat, Vasilios a mers din nou 
la mănăstire şi s-a rugat Sf. Efrem să 
-l ajute, căci are doar 26 de ani şi nu 








St EH 





e pregătit încă să moară. De aseme- 
nea i-a cerut iertare că nu s-a întors 
imediat să-i mulţumească. 


Apoi i s-au făcut tratamente, dar 
starea lui era tot mai proastă. Medi- 
CI i-au spus că singura şansă e să 
facă un transplant de măduvă. S-a 
căutat un donator între rudele lui, 
dar nu s-a găsit. Apoi au făcut apel 
în presă, în toată Grecia. Tot fără 
rezultat. Vasilios se simţea tot mai 
rău. Medicii i-au spus tatălui său că 
urmează să intre în comă şi să moa- 
ră, căci organismul nu mai poate 
lupta cu boala. 


În acest timp, Vasilios a început să 
simtă o mireasmă deosebită în salo- 
nul de terapie intensivă, care s-a 
umplut de lumină, şi deodată l-a 
văzut pe Sf. Efrem, foarte-foarte 
înalt, cu un fes negru și purtând o 
lumânare în mână. Acesta s-a apro- 
piat de patul bolnavului, şi-a făcut 
de trei ori semnul Sf. Cruci şi i-a zis 
lui Vasilios: 


-De acum te voi îngriji eu! 


A doua zi, Vasilios s-a trezit din 
somn și nu mai era la terapie. Doc- 
torii i-au spus că s-a întâmplat o 
minune cu el peste noapte: până 
atunci creierul și celelalte organe 
aproape nu mai funcționau, dar în 
acea noapte măduva a început să 
producă sânge, fără nicio explicaţie. 
Vasilios era vindecat. 


Apoi a mers la mănăstire să mulțu- 
mească sfântului, iar după ce s-a 
căsătorit, primul lui copil a fost bo- 
tezat Efrem. Minunile se întâmplă şi 
în zilele noastre! 








Mărturisitorii: VNONAHIA TEODOSIA 
(Zorica Laţcu) 





Țiiz de avocat, Zorica Laţcu s-a 
născut în anul 1917 și şi-a petre- 
cut copilăria şi tinereţea la Braşov. 
De mic copil, este diagnosticată cu o 
suferinţă fizică, un handicap pe care 
îl va purta toată viaţa, care nu-i per- 
mitea să se miște şi să vorbească 
normal, chiar dacă avea o inteligenţă 
deosebită. Extrem de talentată, a 
terminat Filologia la Cluj şi a fost 
numită preparator universitar la In- 
stitutul de lingvistică. 


Te port în suflet ca pe-un vas de preţ 
Ca pe-o comoară-nchisă cu peceți... 
Te port în minte ca pe-un imn sfințit 
Un cântec vechi, cu crai din Răsărit 
Te port pe buze ca pe-un fagur plin 
O poamă aurită de smochin. 


Scrie şi publică multe poezii, colabo- 
rează la alcătuirea Dicţionarului lim- 
bii române. Cariera începe să i se 
contureze frumoasă. Insă Zorica do- 
rea mai mult. Și dorirea ei curată se 
va plini curând. 


În timpul războiului îl cunoaşte 
pe Părintele Arsenie Boca. De 
acum, viaţa ei are o singură direcţie: 
mănăstirea Sâmbăta. Acolo va afla 
răspuns la toate întrebările, neliniş- 
tile, durerile, dorinţele ei. Talantul 
de poetă îl dăruieşte lui Dumnezeu, 
Cel care i l-a 
dat. Părintele 
Arsenie o în- 
curajează şi 
chiar va dese- 


DORICA L-AȚI 


/ f i na coperta u- 
nuia dintre 
Îoentae volume. 


Păr. Dumitru 
W Stăniloae, ca- 

va solicita să-l 

Vino, Preaiubite-al meu, 

Pe sub bolți de curcubeu... 
Cu miros de trandafiri, 
Să-Ţi sorb dorul din pri- 
viri... 


O viaţă ca un rug aprins 





ajute la traducerea pri-melor 
volu-me ale Filocaliei, scria 
despre po-eziile ei: 

„Poeziile D-rei Zorica Laţcu sunt 
mărturia profundelor trăiri re- 
ligioase, prin cari a trecut poeta în 
anii din urmă, de când a făcut cu- 
noştință cu mişcarea de la Mănăs- 
tirea Brâncoveanu, trezită de Pă- 
rintele Arsenie, trăiri cari i-au 
transformat întreaga ființă şi i-au 
sădit în suflet, în limpezimi de cris- 
tal, o nouă viziune a existenţei.” 


În 1948, află rostul vieţii: devine mo- 
nahie. Iată ce îi scrie Părintelui Arse- 
nie despre aceasta: 


„Noua şi marea bucurie, mereu no- 
uă şi mereu mare — este Sfântul dar 
al călugăriei. Imi dau seama de răs- 
punderea pe care mi-am asumat-o, 
dar bucuria întrece cu mult teama. 
Dar şi călugăria a fost, se zice, foar- 
te impresionantă. Eu nu ştiu mare 
lucru despre ea: poate au fost alții, 
care v-au descris-o, din afară. Eu 
atâta ştiu; că a întrecut orice în- 
chipuire a mea. Dragostea cu ca- 
re mă ținea Măicuţa sub mantie nu 
se poate tâlcui... Și de câte ori mă 
îmbrac cu podoabele mele călugă- 
reşti, de atâtea ori mi se pare că le 
primesc din mâna Mântuitorului, 
prin mijlocirea naşului meu. Da, 
sunt o mireasă prea fericită a 
Mirelui Ceresc. Și acum, mai mult 
ca oricând, doresc să mă duc la Ace- 
la, în ale Căruia Sfinte mâini am 
depus făgăduințele. M-aş duce, în 
clipa asta, oricând...” 


Scrie mereu, scrie din dorul inimii ei, 
scrie revărsând toate trăirile din via- 
ţa închinată lui Hristos. 


Am aşteptat chemarea de iubire; 
Cu dor aprins în sufletu-nflorit. 


Din potire de rubin, 

Să-Ţi sorb dorul ca pe-un 
vin, 

Vino, vino să mă-mbeţi 

C-un alean de frumuseți. 


Am aşteptat alaiul Tău de mire, 
O, Doamne-al meu, pe unde-ai ză- 
bovit? 


Cu Părintele Arsenie, monahia Teo- 
dosia va păstra toată viaţa o strânsă 
legătură, căci simţea puterea rugă- 
ciunilor sale. li va închina cel mai 
frumos volum de poezii, „Poemele 
iubirii”. 


Iubirea n-a murit. Deci cum se poa- 
le 

Să-nvie azi, atât de strălucită, 

Cât n-a putut privirea năucită 

Să vadă-n faţă flăcările-i toate? 


Părintele Arsenie a întărit-o pentru 
crucea închisorii şi pentru suferin- 
țele şi prigoanele de mai târziu. Du- 
pă eliberarea din închisoare i se in- 
terzice reîntoarcerea în mănăstire. 


Ocările lovesc ca nişte bice 
Și hula cruntă-i vâlvătaie-ncinsă... 
Ci voi fiţi tari, Fecioare Muceniţe! 


În perioada 1980-1984, la îndemnul 
Pr. Arsenie Boca și cu ajutorul Pr. 
Bodogae Teodor a făcut parte din co- 
lectivul de traducere din lucrările 
exegetice la Vechiul Testament — 
colecţia Părinţi și Scriitori Biseri- 
ceşti. Traduce din Sf. Grigorie de 
Nyssa, Sf. Isaac Sirul, Sf. Simeon 
Noul 'Teolog. 


În martie 1990 se întoarce în sfârşit 
la mănăstirea Vladimireşti, unde va 
adormi în acelaşi an, la 8 august, 
scriind: 


„Acolo, dorul tău după lumină, 
Și setea după dragostea deplină, 
Și foamea după Unul Dumnezeu, 
S-o-ndestula, o, suflete al meu.” 








Pecetea asupra neamului românesc a 


sf. Nifon al Constantinopolului 
(11 august 1508 ) 





f. Nifon s-a născut în Grecia, din 

părinţi binecredincioși şi de bun 
neam, și fiind dat la învăţătura cărți- 
lor sfinte, a dovedit multă silinţă, 
încât la vârsta de 12 ani ştia toată 
rânduiala slujbelor bisericeşti. El a 
fost tuns monah încă din tinereţile 
lui, vieţuind întru toate sfintele ne- 
voințe, până când ajuns în Sf. Munte 
Athos. După ce a trecut pe la mai 
multe mănăstiri, schituri, peşteri și 
chilii pustniceşti, s-a stabilit la Mă- 
năstirea Dionisiu. Aici a fost îmbră- 
cat cu îngerescul chip al schimniciei 
şi a primit preoţia. Și era foarte iubit 
de toţi părinţii atoniţi, fiind mare 
luminător al întregului Sfânt munte 
după cum a mărturisit un bătrân 
îmbunătăţit, care, petrecând într-o 
noapte afară din mănăstire împreu- 
nă cu părintele Nifon şi sculându-se 
la rugăciune, l-a văzut pe sfânt ru- 
gându-se cu mâinile ridicate, fiind 
tot plin de o lumină care se înălța 
până la cer şi strălucea pretutindeni, 
încât din pricina strălucirii a căzut la 
pământ ca un mort, nemaiputându- 
se ridica decât cu ajutorul sfântului. 


Este ales Patriarh al Constanti- 
nopolului 


Cuviosul Nifon a fost sfinţit episcop 
al Tesalonicului în pofida voinţei lui, 
iar apoi, doi ani mai târziu, în 1486, 
pe când s-a aflat la Constantinopol 
pentru anumite nevoi ale Bisericii, a 
fost înscăunat acolo Patriarh al Slă- 
vitei Cetăți, care nu avea întâistătă- 
tor. Insă nu după multă vreme, la 
uneltirile unor clerici, Sf. Nifon a 
fost izgonit de puterea împărătească 
din Patriarhie la Mănăstirea Sozo- 
poli. Dar după doi ani a fost din nou 
urcat în scaunul de patriarh al Con- 
stantinopolului; însă după scurtă 
vreme, la uneltirile unora, împăratul 
l-a surghiunit pe Sf. Nifon în cetatea 
Adrianopol, unde petrecea păzit de 
ostași. 


Ajunge Mitropolit al Ţării Ro- 
mâneșşti 


Vestea despre Sf. Nifon s-a răspân- 
dit până departe, încât, auzind cele 
despre dânsul, domnitorul Radu cel 
Mare (1496-1508) îl dorea păstor 
poporului din ţara sa şi, înduplecân- 


du-l să vină la conducerea Bisericii 
de aici, iar sfântul învoindu-se, în 
anul 1504 a ajuns în Ţara Româ- 
nească, unde toţi l-au primit ca pe 
un Apostol al Domnului şi, auzind 
învăţătura lui cea curgătoare de mie- 
re și plecându-se dumnezeieştilor lui 
cuvinte, se sârguiau să-şi îndrepte 
toate rânduielile şi obiceiurile lor. 


Se întoarce în Sfântul Munte 


Mai apoi însă, un boier din Moldo- 
va, făcând multe rele, a fugit în Ţara 
Românească lăsându-și femeia şi 
copiii săi. Aici, împrietenindu-se cu 
domnitorul Radu cel Mare, a voit să- 
şi ia altă soţie, pe sora domnitorului 
Radu cel Mare, care, cu toate că ştia 
că acela este însurat, s-a învoit la 
aceasta, nesocotind canoanele Bise- 
ricii. Aflând una ca aceasta, Sf. Nifon 
a chemat pe boierul moldovean şi cu 
blândeţe l-a sfătuit să lase pe femeia 
cea luată fără lege şi să se întoarcă la 
soţia sa cea după lege. Boierul mol- 
dovean a mers și s-a plâns domnito- 
rului Radu, căutând să-l întărâte a 
izgoni pe Sfântul din Ţara Româ- 
nească. Atunci Sf. Nifon, netemându 
-se de ameninţări, s-a dus la domni- 
tor şi i-a arătat că nu se cade să de- 
faime cele rânduite de dumnezeieş- 
tile canoane. Dar domnitorul, lăsând 
la o parte evlavia ce arătase mai îna- 
inte, s-a pornit cu sălbăticie împotri- 
va Sf. Nifon, învinuindu-l că a călcat 
predaniile şi rânduielile ţării şi po- 
runcindu-i să plece din Ţara Româ- 
nească. Atunci Sf. Nifon a mers la 
biserică, unde a poruncit să se strân- 
gă tot poporul, pe care învăţându-l 
îndestul, s-a îmbrăcat în veșmintele 
arhiereşti şi a afurisit atât pe boierul 
moldovean cel fără de lege, cât şi pe 
cei ce îl ajutaseră la săvârşirea acelei 
fărădelegi. Apoi, a proorocit câte 
aveau să se întâmple Ţării Româ- 
nești şi cum au să moară de moarte 
rea şi domnitorul Radu şi boierul 
moldovean, sfârşindu-se în fărădele- 
gea lor. După aceea aşezând veşmin- 
tele arhiereşti pe Sfânta Masă, a ieşit 
din biserică şi s-a dus la marginea 
unui sat, unde un fiu duhovnicesc al 
său, Neagoe Basarab, din neamul 
Craioveştilor, l-a găzduit pe patriarh 
într-o casă retrasă de pe o moşie mai 
îndepărtată a lui, îngrijindu-se ca 

nimic să nu-i lipsească. Iar în anul 
1505, Sf. Nifon a părăsit definitiv 
Țara Românească din cauza neînţe- 
legerii cu domnitorul Radu cel Mare 
şi s-a întors la Mănăstirea Dionisiu, 
unde s-a şi sfârşit din această viaţă, 
în ziua de 11 august 1508, la vârsta 
de 90 de ani. 


Neagoe Basarab l-a readus pe 
Sf. Nifon în Ţara Românească 


Ajungând domnitor, Neagoe Basa- 
rab, a trimis în Sf. Munte Athos o 
delegaţie ca să aducă în Țara Româ- 
nească moaştele Sf. Nifon, „ca să 
curăţească greşeala lui Radu și a 
altora, care făcuse rău sfinţiei sale”. 
Dezgropând trupul Sf. Nifon, dele- 
gaţia trimisă de Neagoe Basarab, 
împreună cu câţiva călugări din Mă- 
năstirea Dionisiu, l-au adus cu alai 
mare în Ţara Românească, la Mă- 
năstirea Dealu, şi l-au așezat deasu- 
pra mormântului domnitorului Ra- 
du cel Mare. În tot timpul nopţii s- 
au făcut rugăciuni pentru iertarea 
păcatelor domnitorului Radu; iar la 
revărsatul zorilor, lui Neagoe Basa- 
rab, care era părtaş la rugăciune, i s- 
a vestit în vedenie iertarea lui Radu 
Vodă. După ce au fost ţinute mai 
multe zile pentru închinarea popo- 
rului, moaștele Sf. Nifon au fost aşe- 
zate în raclă de argint poleit cu aur 
şi înfrumusețat cu pietre scumpe şi 
înapoiate Mănăstirii Dionisiu. Călu- 
gării de la Mănăstirea Dionisiu au 
dăruit cu bucurie lui Neagoe Basa- 
rab capul şi o mână din moaştele Sf. 
Nifon, care au fost aşezate în Mă- 
năstirea Curtea de Argeş, zidită de 
Neagoe Basarab. 
Sf. Nifon este alcătuitorul rugăciunii 
de dezlegare care se citeşte la Slujba 
Inmormântării. 
Să avem rugăciunile lui! 

I.G. 








Cântarea bisericească este o 
jertfă cuvântătoare şi cântătoa- 
re, adică o lucrare omenească 
pe care putem să o aducem lui 
Dumnezeu ca expresie a do- 
rinţei de a-L chema, de a-L cu- 
noaşte şi de a-L lăuda. Altfel 
spus, ea exprimă căutarea voii lui 
Dumnezeu, iar această tindere a o- 
mului către Ziditorul său este cât se 
poate de firească, deoarece a fost 
sădită în el chiar de către Dumnezeu. 
De aceea, după cum am văzut şi în 
episoadele anterioare, lui Dumne- 
zeu nu-i putem aduce orice, nu 
putem veni înaintea Lui cu surogate, 
pentru că atunci ne asemănăm lui 
Cain, punând de-o parte „fruntea 
roadelor“ pentru noi, şi în loc sa-L 
căutăm autentic pe Domnul, ne cău- 
tăm, de fapt, pe noi. 


„Starețul Dionisie: — Vedeţi acuma, 
în țară, după cum aud, prea puţin se 
întrebuințează muzica bizantină şi 
lipsa asta tare ne îndepărtează de 
adevăr, că doară cântările de bi- 
serică de aceea se cântă, ca să 
ne putem smeri, ca să ne putem 
apropia de adevăr. Muzica asta 
corală şi astealalte, sunt făcute aşa, 
după timpurile de faţă, nu după ha- 
rul Sfântului Duh. 


Închinătorul: — După anii '50, s-au 
deteriorat lucrurile. Bine, şi înainte 
începuse să se strice. Au început pri- 
ma dată să se renunţe la scări, să le 
facă după pian, că au zis că sunt 
grele... 


Starețul Dionisie: — Nu-s grele. E 
grea ştiinţa ta, cum să spun, lucra- 
rea ispititorului îţi aduce în mintea 
şi-n cugetul tău că-s grele scările. 
Ispititorul se amestecă, să te depăr- 
teze de la adevăr. 


Din cauza educaţiei de tip apusean şi 
veritabilului bombardament media- 
tic, auzul multor credincioşi orto- 
docşi s-a familiarizat mai mult cu un 
melos și o sintaxă muzicală influ- 
ențate de tradiţia muzicală tonală, 
omofonă (sau polifonică) a Apusului. 
Psaltichia, cu tot ce ţine de ea: emisie 
vocală, intonaţie, sintaxă muzicală, 
topică poetică, ethos, etc., este perce- 


Părintele Dionisie de la Colciu 


Despre CÂN TARE, TIPIC şi STAREA 
LĂUNTRICĂ 
potrivită slujirii bisericeşti (3) 





pută ca străină, rece și austeră. Este, 
desigur, vorba de o confuzie datora- 
tă, în parte, lipsei de cunoaştere 
şi de înţelegere a propriei Tra- 
diţii, precum şi lipsei unei edu- 
caţii bisericeşti adecvate. Este 
însă și simptomul stării de confuzie 
duhovnicească între har și emoție, 
între transfigurat şi trupesc (în sens 
carnal). Cântările armonice, precum 
şi tablourile cu subiect religios, pot 
să atingă nişte trepte înalte în ceea ce 
priveşte emoția, introspecţia psiholo- 
gică, dar sunt incapabile să exprime 
sensurile transfiguratoare ale cultu- 
lui Bisericii. 


Aflată pe cu totul alte coordonate, 
cântarea bisericească tradiţională e o 
sinteză a experienţelor duhovniceşti 
şi corespunde vieţii de rugăciune. 





Nu e austeră, ci ascetică, sfinţită şi 
sfinţitoare, întocmai ca icoana. Năs- 
cându-se din Cuvânt şi lucrând cu 
cuvinte, ritmuri și sunete, icoana 
poetico-muzicală, duhovnicească  fi- 
ind, „vorbeşte” şi „cântă” doar pe 
„limba” duhului, nu şi pe cea a senti- 
mentului. Se adresează cu predi- 
lecţie inimii, omului lăuntric, 
mai degrabă decât părţii emo- 
ționale. E liturgică, nu teatrală. 
Îndeamnă la pocăință, nu la simple 
regrete pline de visare pentru păcate 
trecute sau prezente. Poate de aceea 
devine foarte inconfortabilă pentru 
cei ce vor doar să-şi îndulcească este- 
tic auzul, fără să se angajeze în lupta 
cu patimile sau pentru cei ce văd în 
ea doar o „podoabă demodată” a Bi- 
sericil. 


Trebuie spus aici că există şi perico- 
lul „căderii de-a dreapta”. Mai precis, 
sunt şi alte extreme în care se poate 
cădea uşor şi pe care Starețul nu ezi- 
ta să le sancţioneze, uneori cu cuvin- 
te destul de dure. Există riscul real 
al narcisismului sau vedetismu- 
lui artistic, fie el cultivat sau necul- 


tivat din punct de vedere stilistic. 
Artistul poate confunda arta liturgică 
cu o manieră de lucru, cu un stil, ne- 
glijând să-şi asume şi conţinutul du- 
hovnicesc al acesteia. Astfel, chiar şi 
cântarea bisericească poate deveni o 
formă fără fond. Deşi cea mai în mă- 
sură să exprime rugăciunea, ea nu 
devine rugăciune în mod automat. În 
cazul narcisismului artistic neculti- 
vat, creşte interesul pentru partea 
decorativă, sărăcind intensa viaţă lă- 
untrică, iar evlavia e uşor confundată 
cu sentimentalismul dulceag. În ca- 
zul celui cultivat, preocuparea excesi- 
vă cu stilul, fie el şi „bizantin”, poate 
efectiv deturna scopul liturgic al artei 
bisericeşti către un stil manierist sau 
către un demers steril. Scopul artei 
bisericeşti tradiţionale rămâne însă 
acela de a îndemna spre pocăință, de 
a ajuta omul să înţeleagă adevărul de 
credinţă şi a-i pregăti duhul să per- 
ceapă frumuseţea cea nepieritoare. 


Ca anticipare pentru episodul urmă- 
tor, care se va referi la tipic şi la cum 
trebuie să ne înfăţişăm înaintea Dom 
-nului în timpul Sfintelor Slujbe, re- 
dăm o mărturie a Părintelui Nicodim 
Aghiopavlitul despre Părintele Dio- 
nisie, din timpul unei Privegheri: 


„După închinarea la sfintele icoane, 
când s-a intrat pentru priveghere, s- 
a așezat cu multă linişte în partea 
stângă. Ochii mei urmăreau fiecare 
mişcare a lui. Când a venit rândul 
său, i-a dat cel cu rânduiala Slujbei 
să cânte stihul corespunzător de la 
anixandarele Vecerniei. Avea o voce 
foarte frumoasă, melodioasă şi pă- 
trunzătoare. A cântat stihul dintr-o 
carte de muzică în limba greacă, 
fără nicio dificultate nici în redare, 
nici în pronunție. S-a întors cuviin- 
cios în strana lui. A stat în picioare 
în timpul privegherii, iar, când s-a 
ajuns la slujba Utreniei la cântarea 
Polieleului, i-a dat tipicarul să spu- 
nă stihurile care urmau după pri- 
mele. Aceeaşi poziţie cuviincioa- 
să, aceeaşi voce melodioasă şi 
pătrunzătoare. Mistagogie rea- 
“ (va urma) 


Monabhia Teofana 











Pr. D. Stăniloae 


C- adevărat, de când Domnul 
nostru lisus Hristos Şi-a asu- 
mat, (în momentul Întrupării, prin 
zămislirea de la Buna Vestire) firea 
noastră omenească cu toate ale sale, 
în afară de păcat, - și mai cu seamă 
de când Domnul S-a înălţat cu tru- 
pul luat din sângiurile Maicii Dom- 
nului, la Cer, - firea omenească a 
fost cinstită cu „,„şederea de-a 
dreapta Tătălui”. De aceea, Dom- 
nul Hristos ne va judeca pe fiecare 
în parte, comparând măsura la care 
vom fi găsiți în momentul adormirii 
noastre trupeşti, cu măsura de în- 
dumnezeire la care a ajuns El ca 
om. Cu alte cuvinte, Dom- 

nul se va uita la chipul - 
nostru ca într-o oglindă, | |. 
căutând să Se recunoas- . 5 


că pe Sine în noi. Dacă Se). 


va recunoaşte pe Sine în noi, =. 
atunci înseamnă că noi am? 
străbătut cu folos „calea cea *%, 
strâmtă şi cu chinuri” aaces-t. . 


tei vieţi şi am ajuns de „la; : 
chip”, la asemănarea după . i ao 
har cu El. Dar pentru ca toa- n E G ea 


te acestea să se întâmple, ** 
Domnul a trebuit să ia trup - 
dintr-o Fecioară, o Fecioară $. 
NU predestinată de mai îna- 
inte pentru această mare | Ri i 
cinste şi misiune (aceea de a si 
fi Mama după trup a Fiului lui Dum- 
nezeu-Chipul Tatălui Ceresc!), ci o 
Fecioară cu o prăpastie de smerenie 
în suflet, care prin nevoinţe S-a fă- 
cut vrednică acestei misiuni. 


Părintele Profesor Dumitru Stăni- 
loae, cel mai mare teolog al secolului 
XX, mărturisea că „în Maica 
Domnului avem în Cer o inimă 
de mamă.” Astfel se realizează în- 
tre noi şi Maica Domnului o înru- 
dire după har. Este cunoscut faptul 
că Sfântul Serafim de Sarov în timp 
ce era grav bolnav a fost vizitat de 
Maica Domnului. Redându-i sănăta- 
tea aproape instantaneu, Maica 
Domnului a spus Sfinţilor Apostoli 
care o însoțeau cum că „„Acesta 
(Sfântul Serafim) este din neamul 
nostru”, adică din neamul celor cre- 
dincioşi. Domnul în timpul în care 
Maica Domnului a avut grijă de EI 
aşa cum toate mamele o fac cu prun- 








Gânduri despre 


MAICA VIEŢII 





cii lor, Domnul deci, a simţit iubirea 
și afecțiunea omenească la cel mai 
înalt nivel, manifestată faţă de Per- 
soana Lui: „În persoana ei (a Maicii 
Domnului) a simţit şi simte lisus la 
maximum iubirea omenească faţă 
de EI, şi în afecțiunea Lui faţă de ea 
se include o afecţiune faţă de om în 
general... Ea e darul cel mai de preț 
făcut lui Dumnezeu de către umani- 
tate.” (pr. Stăniloae) Rugăciunile Ei 
sunt mai puternice şi mai ascultate 
de Fiul Ei, față de cele ale Sfinţilor. 
Ea nu este co-mântuitoare, căci doar 
Domnul Hristos poate mântui un 
suflet. Cu toate acestea, Biserica: 


„necontenit repetă refrenul: 
„Preasfântă Născătoare de Dumne- 
zeu, mântuieşte-ne pe noi (soson 
imas). Niciodată nu i se spune în- 
să „„Miluieşte-ne pe noi” (eleison 
imas). Prin această expresie, adresa- 
tă numai lui Dumnezeu, se afirmă 
credinţa că noi depindem întru totul 
de mila lui Dumnezeu. 
„Mântuieşte-ne” adresat Maicii 
Domnului nu are sensul de mântui- 
re, ca operă înfăptuită de Hristos, ci 
de „scăpare” sau „izvăvire” din 
diferite greutăţi, necazuri, primejdii, 
ispite, care însă au şi ele o legătură 
cu mântuirea. 


Înrudirea noastră la nivel duhovni- 
cesc (!) cu Maica Domnului se înfăp- 
tuiește ca urmare a împărtășirii 
noastre euharistice cu Trupul şi Sân- 
gele Domnului. Sfântul Iosif Isihas- 
tul avea să afirme următoarele: 
„Când se săvârşeşte Dumnezeiasca 









Mistagogie (Liturghie),  dulcea 
noastră Măicuţă îşi dă Pruncul ca 
să fie jertfit pentru noi. Și când noi 
ne  împărtăşim, învrednicindu-ne 
prin postul de mai înainte, prin pri- 
vegheri de bunăvoie, prin rugăciu- 
nea cea cu inimă străpunsă, mân- 
căm Trupul şi Sângele lui Iisus, 
Acela pe care L-a luat din sângele 
preacurat al Preasfintei. De aseme- 
nea, Trupul Domnului mân- 
când, bem neîncetat laptele 
Preasfintei. Și atunci ce se întâm- 
plă cu noi? Devenim copii ade- 
vărați ai Preasfintei şi fraţi ai 
lui Hristos şi, după har, fii şi copii 
ai lui Dumnezeu. Și atunci 
i când noi, în mod negrăit, Îl 
“avem înăuntrul nostru, în 
ÎI sufletul şi în trupul nostru 
N firă de fiinţă — deoarece este 
împreună cu Tatăl nedespăr- 
'țit — şi pe Tatăl Îl avem îm- 
= preună, şi pe Duhul Sfânt. 
Aceasta este înrudirea cea 
“mai presus de fire, pe care 
“am primit-o din Preasfânta şi 
5 dulcea noastă Măicuţă. Ve- 
Ai  deţi de ce daruri ne-a învred- 
1 nicit dulcea noastră Măicu- 
i ță? Vedeţi cât suntem de în- 
ut | datoraţi să o iubim?” 


“Din punct de vedere a virtuţi- 
lor, trebuie să ne asemănăm cu Mai- 
ca Domnului, ca singura care şi-a 
păstrat atât fecioria trupului, dar 
mai cu seamă fecioria sufletului, iar 
această asemănare o dobândim prin 
efort personal şi prin ajutorul Ei. În 
acest sens, îndemnul Sfântului Iosif 
Isihastul (Spileotul) este grăitor: 
„Înfăşaţi-vă preum pruncii în veş- 
mântul Măicuţei noastre şi umpleți- 
vă de curăție din dumnezeiescul şi 
feciorelnicul trup. Luaţi mireasmă 
de la Fa. Altceva nu am văzut 
care să placă atât de mult Mai- 
cii Domnului, precum neprihă- 
nirea. Și, dacă vreunul dintre noi 
vrea să dobândească multa Ei iubi- 
re, să se îngrijească să se curăţeas- 
că şi neîncetat o va ţine la sânul ei 
şi îi va dărui toate cele cereşti.” Să 
dobândim dar, această asemănare 
cu folosinţele (ajutorul) Ei ! 


I.M. 


